Diari Oficial de la Generalitat Valenciana


Sumari del DOGV 8297, del 17-05-2018 (2018/4856)

RESOLUCIÓ d'11 de maig de 2018, de la consellera de Justícia, Administració Pública, Reformes Democràtiques i Llibertats Públiques, per la qual nomena personal funcionari de carrera les persones que han superat els cursos selectius d'adaptació del règim jurídic de determinat personal laboral fix de l'Administració de la Generalitat a la naturalesa funcionarial dels llocs que ocupen.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/4856


Data del document
:   11-05-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ d'11 de maig de 2018, de la consellera de Justícia, Administració Pública, Reformes Democràtiques i Llibertats Públiques, per la qual nomena personal funcionari de carrera les persones que han superat els cursos selectius d'adaptació del règim jurídic de determinat personal laboral fix de l'Administració de la Generalitat a la naturalesa funcionarial dels llocs que ocupen. [2018/4856]  
  
  
Per Resolució de 27 de març de 2017, de la consellera de Justícia, Administració Pública, Reformes Democràtiques i Llibertats Públiques, es van convocar cursos selectius d'adaptació del règim jurídic de determinat personal laboral fix de l'Administració de la Generalitat a la naturalesa funcionarial dels llocs que ocupen (DOGV 8019, 11.04.2017).  
  
La base setena de la convocatòria estableix que el personal laboral fix que supere els cursos selectius adquirirà la condició de personal funcionari de carrera i s'integrarà en el cos, agrupació professional funcionarial o escala corresponent al lloc de naturalesa funcionarial que ocupa, prenent-hi possessió prèvia acreditació d'estar en possessió dels requisits exigits per al seu exercici.  
Per Resolució de 13 d'abril de 2018, de la consellera de Justícia, Administració Pública, Reformes Democràtiques i Llibertats Públiques (DOGV 8276, 18.04.2018), es va publicar la relació d'aspirants que han superat les proves dels cursos d'adaptació.  
Verificada la concurrència dels requisits exigits en la base setena de la Resolució de 27 de març de 2017, de la consellera de Justícia, Administració Pública, Reformes Democràtiques i Llibertats Públiques, per la qual es van convocar els cursos d'adaptació (DOGV 8019, 11.04.2017).  
  
En exercici de les competències atribuïdes per l'article 9 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en exercici de l'habilitació prevista en la seua disposició transitòria deu, resolc:  
  
Primer. Nomenament  
Nomenar personal funcionari de carrera dels cossos, agrupacions professionals funcionarials o escales d'administració general o especial de l'Administració de la Generalitat corresponent al lloc de què és titular, les persones que s'esmenten en l'annex I de la present resolució, amb efectes econòmics i administratius del dia 1 de juny de 2018.  
  
  
Segon. Personal aspirant exclòs  
En l'annex II s'esmenten les persones que han resultat excloses del procés d'adaptació del seu règim jurídic, per incomplir el manteniment d'algun dels requisits assenyalats en la base segona de la convocatòria.  
  
  
Tercer. Presa de possessió  
Per a adquirir la condició de personal funcionari de carrera, les persones nomenades per mitjà de la present resolució hauran de prendre possessió dins del termini establit, previ el jurament o promesa a què es refereix l'apartat c de l'article 58.1 de la Llei 10/2010, de 9 de juliol, de la Generalitat, d'ordenació i gestió de la funció pública valenciana. Seran declarades decaigudes en el seu dret aquelles persones que no prenguen possessió en la data indicada, excepte força major degudament justificada, quedant sense efecte les actuacions relatives al seu nomenament.  
En virtut del que disposa la base setena de la convocatòria, el lloc en què es prenga possessió s'exercirà amb el mateix caràcter definitiu o provisional que s'ocupava com a personal laboral fix.  
L'acte de presa de possessió, a què queda convocat tot el personal que s'esmenta en l'annex I d'aquesta resolució, tindrà lloc el dia 1 de juny de 2018 en les hores i seus que s'indiquen en l'annex III.  
  
Quart. Excedències  
En el moment de la presa de possessió com a personal funcionari de carrera, el personal que s'esmenta en l'annex I d'aquesta resolució passarà a la situació d'excedència voluntària automàtica com a personal laboral.  
  
Cinqué. Personal funcionari interí i laboral temporal  
En el cas que alguna de les persones esmentades en l'annex I es trobara nomenada com a personal funcionari interí o contractat laboral temporal, podrà optar per continuar amb el seu nomenament o contracte, o incorporar-se al lloc de treball de què és titular. L'opció esmentada podrà realitzar-la abans de la data de presa de possessió. Cas de no realitzar cap opció, s'entendrà que la persona interessada s'incorporarà al lloc de què és titular, cessant en el lloc que ocupa com a personal funcionari interí o com a contractat laboral temporal.  
  
Sisé  
Contra la present resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que hi estimen escaient.  
  
València, 11 de maig de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
  
  
ANNEX III  
  
L'acte de presa de possessió a què queda convocat tot el personal esmentat en l'annex I de la present resolució, tindrà lloc el dia 1 de juny de 2018, a les hores indicades, en les seus següents:  
a) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Alacant, Rambla Méndez Núñez, 41 (Torre Generalitat), 03225 Alacant.  
D'Abellán Sánchez, Rosa M. a Fernández Alonso, Antonio, a las 10.00 hores  
De Fernández Morente, Juan Manuel a Martínez Escandell, María Carmen, a las 11.30 hores  
De Martínez Hurtado, Vicente Rafael a Pin Arboledas, Eduardo, a las 12.30 hores  
De Piris Reynau, Fernando A. a Vivancos Fernández, Francisca, a las 13.30 hores  
  
b) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Castelló, carrer Major, 78, 12933 Castelló de la Plana.  
D'Acevedo De Jesús, Daniel a Escrig Moliner, Encarnación, a las 10.00 hores  
De Farto González, Felisa a Ivars Sabater, Ana, a las 11.30 hores  
De López Alba, Rosario a Pertegaz Martín, M.ª Carmen, a las 12.30 hores  
De Pinazo Murria, Carmen a Vizcarro Manrique, Carmen, a las 13.30 hores  
  
c) Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'Octubre, carrer de la Democràcia, 77, Edifici B, sala 7, 46315 València.  
D'Abad Sánchez María Amparo a Colomer Celda, María, a las 10.00 hores  
De Concepción Clariana, M.ª Mercedes a Juanes Herrero, Mónica M., a las 11.30 hores  
De Jurado Herrero, Rafael a Palacios Herrero, Laura, a las 12.30 hores  
De Palacios Jiménez, Ernesto a Vives Peris Andreu, a las 13.30 hores  
  
No obstant això, i de conformitat amb el que disposa l'article 52.3 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en el supòsit de reingrés des de la situació d'excedència voluntària, es disposarà d'un mes de termini, que finalitzarà el dia 30 de juny de 2018, per a prendre possessió del lloc de treball adjudicat, havent de sol·licitar-se per escrit i amb anterioritat al 31 de maig de 2018. Si es fa ús del mencionat termini, durant aquest no es meritarà cap retribució.